CELEX: E2016P0012
Language: sl
Date: 2016-09-20 00:00:00
Title: Tožba družbe Marine Harvest ASA proti Nadzornemu organu Efte, vložena 20. septembra 2016 (Zadeva E-12/16)

15.12.2016   
            
            
               SL
            
            
               Uradni list Evropske unije
            
            
               C 467/25
            
         Tožba družbe Marine Harvest ASA proti Nadzornemu organu Efte, vložena 20. septembra 2016
   (Zadeva E-12/16)
   (2016/C 467/12)
   Družba Marine Harvest ASA, ki jo zastopata Torben Foss, odvetnik, in Kjetil Raknerud, odvetnik, iz družbe Advokatfirmaet PricewaterhouseCoopers AS, Sandviksbodene 2A, P.O. Box 3984 Sandviken, NO-5835 Bergen, je 20. septembra 2016 vložila tožbo proti Nadzornemu organu Efte.
   Tožeča stranka Sodišču Efte predlaga, naj ugotovi:
   
               1.
            
            
               Odločba Nadzornega organa Efte v zadevi št. 79116 z dne 27. julija 2016 temelji na napačni razlagi upoštevnih pravnih virov in je zato nična.
            
         
               2.
            
            
               Nadzorni organ Efte ima pristojnost in dolžnost, da izvaja nadzor državne pomoči za ribiški sektor v skladu s členom 4(1) Protokola 9 EGP, in zato mora preučiti navedbe tožeče stranke iz uradne pritožbe, vložene 2. maja 2016.
            
         
               3.
            
            
               Nadzornemu organu Efte se naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Tožeča stranka predlaga razglasitev ničnosti odločbe Nadzornega organa Efte v zadevi št. 79116 z dne 27. julija 2016.
            
         
               —
            
            
               Družba Marine Harvest trdi, da ima Nadzorni organ Efte potrebno pristojnost, da preveri, ali je pomoč za proizvodnjo in trženje proizvodov ribištva in akvakulture združljiva s Sporazumom EGP, ter za izvajanje nadzora v skladu s členom 62 Sporazuma EGP v povezavi s Protokolom 26 k Sporazumu EGP, in nadalje, da mora Nadzorni organ Efte v skladu z istim členom tak nadzor tudi izvajati.
            
         
               —
            
            
               Bistveni element spora je razlaga Protokola 26 Sporazuma, ki določa pristojnosti Nadzornega organa Efte, vendar ne navaja izrecno področja ribištva in akvakulture. V skladu z odločbo Nadzornega organa Efte bi moral zgoraj navedeni seznam šteti za izčrpnega.
            
         
               —
            
            
               Tožeča stranka meni, da ta razlaga k Protokolu 26 dodaja zahtevo, ki ne temelji na ciljih in temeljnih določbah Sporazuma, ki jih navaja sam Protokol.